Professions­bachelor /
Professionsbachelor	| 3½ år (210 ECTS)	| Ansøgning 15.3	| Download studieordningen
Vil du arbejde med smykker lige fra idé til solgt produkt?
Omdrejningspunktet for den 3 ½ årige uddannelse er smykker, teknologi og business, hvor du får en tværfaglig forståelse for smykkeproduktion med brug af moderne teknologier. Vi fokuserer helt overordnet på, hvordan smykker konceptualiseres, produceres, markedsføres og sælges nationalt og internationalt. Uddannelsen lægger særlig vægt på at klæde dig på til at starte din egen virksomhed inden for smykkebranchen – også i et internationalt perspektiv.
Du kommer til at arbejde med design af smykker, produktudvikling, business, æstetik, materialer, koncepter, trends, kulturforståelse, innovation, markedsføring, værdi- & forsyningskæde. Kort sagt, du får kendskab til hele processen fra idé til solgt smykke. Med udgangspunkt i værdi- og forsyningskæden lærer du at analysere smykke-koncepters økonomiske bæredygtighed på markedet samt at optimere produktions- og logistikprocesser.
Du lærer at tilrettelægge, lede og udføre komplekse processer, der resulterer i innovative og kreative løsningsforslag indenfor smykker. Her fokuserer vi især på funktionalitet, Emotional design, bæredygtighed samt materialevalg i forhold til smykkers form og æstetik.
På uddannelsen vil du også opleve et stort fokus på Wearable Technology, Makers Movement og The Quantified Self set i forhold til fremtidens (høj)teknologiske smykkeindustri. Du lærer at arbejde med f.eks. 3D-print, -prototyper og -produktion, både hvad angår unikasmykker og masseproduktion.
Vi har stadig ledige pladser på få af vores uddannelser, så hvis du ønsker at starte på en uddannelse til august, er det sidste chance nu.
Du kan læse mere om de enkelte uddannelser samt adgangskravene og hvordan du søger ind på nedenstående links:
IT-sikkerhed (top-up uddannelse)
Web Development (top-up uddannelse)
Vores ledige pladser søger du om optag på direkte hos KEA. Du finder links til ansøgning på den enkelte uddannelse (se links ovenfor).
På top-up-uddannelserne IT-sikkerhed og Web development optager vi efter først til mølle, så skynd dig at søge ind. De resterende uddannelser ovenfor kan du søge ind på frem til studiestart, eller så længe der er ledige pladser.
"Vi fokuserer på at forstå fremtiden - og designe prototyper til forbrugeren af morgendagen. Min passion er at skabe ideer, salg og interaktion med kunder. Overgangen fra idé til produkt fascinerer mig. Alle burde prøve at arbejde med en 3D-printer, det er så sjovt."
Jolan van Duffelen, Smykker, Teknologi & Business
Uddannelsen Smykker, teknologi og business udbydes hvert andet år på dansk og hvert andet år på engelsk. Hvis du har lyst til at blive en del af det internationale miljø på KEA og få studiekammerater fra hele verden, kan du vælge den engelsksprogede uddannelse Jewellery, Technology and Business i stedet for den danske.
I 2019 udbydes uddannelsen på dansk. I 2020 udbydes uddannelsen på engelsk.
Smykker, Teknologi & Business er en professionsbachelor, der tager 3 ½ år (svarende til 210 ECTS).
På femte semester skal du i praktik i en virksomhed i Danmark eller udlandet. Praktikken giver dig mulighed for at afprøve dine færdigheder i praksis, og få brugbare erfaringer med arbejdslivet. Dit praktikophold giver dig mulighed for som studerende at grundlægge et netværk og opnå en praksisnær tilknytning til erhvervslivet. Praktikken varer hele semesteret.
På uddannelsen i Smykker, Teknologi og Business har du mulighed for at komme helt tæt på den branche, du skal arbejde i som færdiguddannet professionsbachelor. Undervejs i dit studieforløb har du nemlig en tæt kontakt til erhvervslivet.
Du kommer til løbende at samarbejde med virksomheder som en del af undervisningen, hvor din og dine medstuderendes opgave er at løse problemstillinger og cases stillet af virksomhederne. Det giver dig mulighed for allerede på studiet at afprøve dine færdigheder i praksis og få brugbare erfaringer med arbejdslivet i branchen.
Du kommer desuden til at besøge danske og internationale virksomheder og uddannelsesinstitutioner, for eksempel i forbindelse med studieture, praktik og udvekslingsophold.
Du har også mulighed for at samarbejde med erhvervslivet i forbindelse med dit afsluttende projekt. Således har du allerede som studerende på Smykker, teknologi og business grundlagt en praktisk tilknytning til den branche, du uddanner dig til.
Alle materialer har deres muligheder og begrænsninger, men ny 3D print gør det muligt at skabe…
Smykke-studerende skal pitche deres intelligente øresmykker på Design Matters foran topchefer…
Som Professionsbachelor i Smykker, Teknologi og Business kan du arbejde med mange forskellige opgaver inden for produktion, design og salg af smykker. Du kan både designe egne smykker eller udvikle koncepter for andres smykker. Du kan arbejde med salg og markedsføring eller bistå den teknologiske side af produktionen. Du kan også fungere som konsulent og rådgiver.
Uddannelsen lægger særlig vægt på at klæde dig på til at kunne starte din egen virksomhed indenfor branchen – også i et internationalt perspektiv.
Som Professionsbachelor i Smykker, Teknologi og Tusiness skal du være omstillingsparat, da moden skifter hver sæson, og nye materialer erstattes af gamle, mens retrobølger sideløbende skyller ind over markedet. Teknologien gør det muligt at producere på nye og innovative måder, mens omkostningerne holdes nede. Derfor skal man være klar til at se forretningspotentialer i nye trends og ny teknologi.
Typiske job for en Professionsbachelor i Smykker, Teknologi og Business er
Der er studiestart på uddannelsen d. 26. august 2019.
Hvis du har en gymnasial uddannelse, kan du søge om optagelse på uddannelsen.
Du skal desuden bestå optagelsesprøven for at komme ind på uddannelsen. Det er resultatet af din optagelsesprøve, der er afgørende for, om du bliver tilbudt optagelse på uddannelsen.
Hvis du har en erhvervsuddannelse, kan du søge om optagelse på uddannelsen.
Hvis du ønsker at søge om optagelse med særlig tilladelse, er der følgende ansøgningsfrister:
Vinteroptag: 1. december kl. 12.00
Uddannelsen er tilsluttet den Koordinerede Tilmelding (KOT). Du kan kun søge optagelse i kvote 2. Ansøgningsfristen er 15. marts kl. 12.00.
Bemærk: Næste studiestart for Smykker, Teknologi og Business på dansk er i august 2019.
Du skal søge elektronisk på: www.optagelse.dk. Alle bilag til din ansøgning skal indsendes samtidig med ansøgningen og senest på dagen for ansøgningsfristen.
Du skal ikke vedhæfte en motiveret ansøgning eller dokumentere andre kvote-2 aktiviteter. Det er resultatet af optagelsesprøven, der er afgørende for, om du bliver tilbudt optagelse på uddannelsen.
Alle, der opfylder adgangsbetingelserne, skal deltage i en optagelsesprøve.
Læs om optagelsesprøven
Optagelsesområdets nr.: 59010
Optagelsesprøven skal løses online.
Prøven består af forskellige opgaver, og din løsning af optagelsesprøven skal vise din kreativitet og innovationsevne samt evne til at arbejde ud fra et givent inspirationsmateriale.
Læs mere om optagelsesprøven og optagelsesprocessen
15. marts 2019 kl. 12: Deadline for ansøgning om optagelse på www.optagelse.dk
April 2019: I april 2019 skal du tage vores optagelsesprøve via WISEflow. Du får adgang til optagelsesprøven d. 12. april kl. 12 og du skal aflevere din besvarelse senest d. 23. april kl. 12.
26. juli 2019: Du får svar på, om du er optaget. Vær opmærksom på, at vi desværre ikke har mulighed for at give dig individuel feedback på din optagelsesprøve.
Du kan kun søge ind på uddannelsen via kvote 2. Hvis du opfylder adgangsbetingelserne, skal du tage en optagelsesprøve.
Uddannelsen kan kun søges i kvote 2. Ansøgningsfristen er 15. marts kl. 12.00.
Vær opmærksom på, at uddannelsen udbydes hvert andet år på dansk og hvert andet år på engelsk. I 2018 udbydes uddannelsen på engelsk.
Husk at du skal bestå optagelsesprøven for at kunne komme ind på uddannelsen.
Du kan efter, at du har gennemført 1. studieår søge om overførsel fra en anden uddannelsesinstitution ved at udfylde og indsende dette skema.
Du kan læse mere om overflytning på siden om Ansøgning og optagelse
Fra sommeren 2017 gælder loven om dobbeltuddannelser, hvilket betyder at det som udgangspunkt ikke er muligt at blive optaget på en af KEA’s videregående fuldtidsuddannelser, hvis du allerede har gennemført en uddannelse på samme eller højere niveau.
Læs mere om hvad loven om dobbeltuddannelser betyder
Hvis du vil vide mere om, hvordan du søger ind, merit, overflytning til KEA mm., så kan du blive klogere på ANSØGNING OG OPTAGELSE
Uddannelsen udbydes på dansk hvert andet år. Næste gang den udbydes på dansk er i 2019.
De år uddannelsen ikke udbydes på dansk, udbydes den på engelsk. Hvis du er interesseret i at tage uddannelsen på engelsk, kan du læse mere om Jewellery, Technology and Business.
Se kort over alle KEAs campus områder
Der er studiestart på uddannelsen i august 2019.
Du kan også se mere info om startdato under Studiestart på uddannelsen.
Vær opmærksom på, at uddannelsen udbydes hvert andet år på dansk og hvert andet år på engelsk.
Du skal regne med at have udgifter til undervisningsbøger, materialer og rejser.
Derudover skal du medbringe egen PC, der understøtter 5GHz (802.11a) for at undgå problemer med KEA’s netværk. Du skal have Office 2010 installeret på din PC.
Download studieordning fra 2015
Vil du gerne iværksætte gennem innovation og design?
Uddan dig til en karriere indenfor mode og livsstil eller medier og kommunikation
Målret din karriere indenfor design og business